Det blev til endnu en EM-sølvmedalje til den 25-årige Stand Up Padler Casper Steinfath fra Klitmøller, da han fredag knoklede på den lange distance på over 15 kilometer på Sardinien. Han tabte med få meter til franskmanden Martin Vitry. - Det er det ondeste og mest modbydelige, jeg har prøvet i mine 10 år på et padlebræt. Det var 15 kilometer i bagende varme med vind fra siden og vind i hovedet. Jeg satte en vild sprint ind til sidst, men Martin fra Frankrig var for stærk, siger Casper Steinfath i en pressemeddelelse. Sølv på hans fødselsdag Steinfath fik i onsdags fejret sin 25-års fødselsdag med maner, da det danske landshold stod klar med kanel ved målstregen i technical race. Her blev det også til en sølvmedalje. - Desværre havde jeg ikke de sidste kræfter i dag, og jeg er skuffet over, at det ikke blev til guld. Men det det var et fantastisk ræs mod nogle gutter, der pressede mig til et nyt niveau. Jeg ramte ikke formen i dag , sådan er det nogle gange. Men så er der andre ting, som jeg kan fejre. Eksempel at stå med kanel i hele hovedet på min 25-års fødselsdag under et EM, sagde Casper Steinfath der.
Padlesurferen fra Klitmøller vandt sølv på den lange distance under EM i Stand Up Padling på Sardinien.